สวัสดีค่ะ หนูมีก้อนนิ่มๆที่ขาหนีบมาได้ประมาณ 1 สัปดาห์แล้วค่ะ มันขึ้นหลังจากที่หนูเป็นประจำเดือน เวลาบีบมีอาการเจ็บ เป็นก้อนลักษณะใหญ่กว่าสิวหัวช้าง บีบแล้วดิ้นได้ ไม่แข็ง หนูอยากทราบว่าต้องกินยาอะไรถึงจะหายคะคุณ
สวัสดีค่ะ ก้อนนิ่มๆ ที่ขาหนีบ อาจเป็น1. ต่อมน้ำเหลืองที่บริเวณขาหนีบโต ซึ่งมักเกิดจาก- การติดโรคติดต่อทางเพศสัมพันธ์ต่างๆ เช่น เริม หนองใน ซิฟิลิส แผลริมอ่อน ฝีมะม่วง เป็นต้น- การมีแผลอักเสบติดเชื้อบริเวณขาเป็น ๆ หายๆ หรือมีแผลเรื้อรังอยู่- สาเหตุที่พบน้อย เช่น การติดเชื้อวัณโรค มะเร็งต่อมน้ำเหลือง เป็นต้น2. ก้อนเนื้องอกของเนื่อเยื่อบริเวณนั้น เช่น ก้อนเนื้องอกไขมัน ก้อนซีสต์ไขมันใต้ผิวหนัง เป็นต้น3. การอักเสบของเนื้อเยื่อ (cellulitis) ซึ่งคือการที่เซลล์เนื้อเยื่อใต้ผิวหนังและผิวหนังเกิดการอักเสบติดเชื้อขึ้น ทำให้ผิวหนังมีอาการบวมแดง คลำเป็ยตุ่มนูนได้ และมีอาการเจ็บและปวดร่วม หากเป็นมากขึ้น อาจกลายเป็นฝีหนองได้ ซึ่งจะเห็นหัวออกสีขาว หากมีรูเปิด ก็จะมีหนองไหลออกมาหากก้อนไม่หายไป แนะนำควรไปพบแพทย์เพื่อตรวจวินิจฉัยให้ถูกต้องค่ะ จะได้รับการรักษาที่ตรงกับโรค ไม่ควรซื้อยาทานเอง เพราะหากไม่ตรงกับโรค ก็จะรักษาไม่หาย และได้รับผลข้างเคียงจากยาไปโดยไม่จำเป็น ในเบื้องต้น ก็ไม่ควรไปบีบ นวดคลึงก้อนที่เป็นอยู่ค่ะ เพราะอาจยิ่งทำให้เกิดการอักเสบเพิ่มขึ้นได้